Diari Oficial de la Generalitat Valenciana


Sumari del DOGV 6740, del 23-03-2012 (2012/2817)

Notificació de la revocació de la classificació empresarial i la cancel·lació de la inscripció en el Registre de Contractistes i Empreses Classificades de la Generalitat. Expedient número A-3277-6116-MQ.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6740

Data del DOGV
:   23-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2817


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de la revocació de la classificació empresarial i la cancel·lació de la inscripció en el Registre de Contractistes i Empreses Classificades de la Generalitat. Expedient número F-2472-1578-KY. [2012/2817]  
Una vegada intentada la notificació expressa a l'interessat en data 4 d'octubre de 2011, registre d'eixida 22656, i no havent pogut practicar-se esta, en virtut dels termes i procediments previstos en l'article 59.4 de la Llei 30/1992, de 26 de novembre, reguladora del Règim Jurídic de les Administracions Públiques i del Procediment Administratiu Comú, per mitjà del present anunci se li notifica la revocació de la classificació empresarial i la cancel·lació de la inscripció en el Registre de Contractistes i Empreses Classificades de la Generalitat.   
Interessat:  
  
Expedient núm.: G-2735-5432-HX.  
Empresa: Informalia Advertising, SLU.  
NIF/CIF: D29725102  
Domicili: Partida Rotas, c/ Siri, núm. 64, la Lloma del Castañar.  
Població i CP: Dénia 03300  
  
Ref.: SUB/SCC/as/mrar  
  
La Comissió de Classificació i Registres de la Junta Superior de Contractació Administrativa de la Generalitat, en la seua reunió de data 30 de setembre de 2011, ha adoptat l'acord següent:  
«Primer. Per acord de la Comissió de Classificació i Registres de data 8 de maig de 2009 es va concedir a l'empresa dalt citada, als efectes establits en l'article 54 de la Llei de Contractes del Sector Públic, la classificació com a empresa contractista de servicis en els grups, subgrups i categories següents:  
  
Classificació empresarial atorgada per la Generalitat Valenciana  
  
Data de l'acord de classificació: 8 de maig de 2009  
  
Activitat Grup Subgrup Categoria  
S T 1 A   
  
Segon. No havent-se donat compliment al requeriment previ i segons el que disposa l'article 4.1, apartat a), i 5.4 del Reial Decret 817/2009 abans citat, en data 4 de juliol de 2011 la Secretaria de la Junta Superior de Contractació Administrativa va acordar iniciar d'ofici l'expedient de revisió de les classificacions atorgades a l'empresa i donar audiència a l'empresa i a qualsevol persona interessada en el procediment, per un termini de quinze dies hàbils a comptar del següent a la notificació, a fi que pogueren formular les al·legacions o presentar els documents que consideraren convenients per a la defensa dels seus drets. Tot això va ser notificat a l'empresa en data 4 de juliol de 2011, segons consta acreditat en l'expedient.  
Tercer. Una vegada transcorregut el termini establit en el tràmit d'audiència, per part de l'empresa no s'han presentat al·legacions ni s'han aportat documents.  
Quart. D'acord amb el que disposa l'article 3 del Reial Decret 817/2009, la no aportació dins del termini i la forma escaient dels documents requerits a l'empresa és equivalent a la no acreditació de la seua solvència econòmica i financera després del tancament de l'últim exercici comptable anual, la qual cosa impedix el manteniment de la seua classificació de conformitat amb el que establix l'article 59 de la Llei.  
En virtut d'això, una vegada conclosa la tramitació de l'expedient de revisió en els termes que preveu els articles 4 i 5 del Reial Decret 817/2009, acorde:  
Primer. Revocar i deixar sense efecte la classificació concedida a l'empresa Informalia Advertising, SLU, per acord d'esta Comissió de 8 de maig de 2009, per no haver acreditat el manteniment de la seua solvència econòmica i financera en el seu últim exercici comptable anual.  
Segon. Autoritzar la cancel·lació de la inscripció de l'empresa en la secció primera del Registre de Contractistes i Empreses Classificades de la Generalitat.»  
Contra el dit acord, que no esgota la via administrativa, les persones interessades poden interposar recurs d'alçada davant del conseller d'Hisenda i Administració Pública, en el termini d'un mes a partir de la recepció d'esta notificació, de conformitat amb el que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
I perquè servisca de notificació a l'interessat s'expedix el present edicte.  
  
València, 24 de febrer de 2012.- La subsecretària: Carmela Cots Soler.